Aalborg Stiftstidende, 1839-12-23
(Meddeelt. Da den til det høikongelige Cancelli indgivne Borger=Petition, som havde Collegiets Resolution om Sammenkaldelsen af en Borgerforsamling til Følge, for nærværende Tid turde være af Jnteresse, tillader man sig herved at bringe den til almindeligere Kundskab. Dens Jndhold er følgende: "Det er os vitterligt, at i Borger=Repræsentanternes Forsamling, i Forening med Magistraten, ifølge Stiftamtets paa given Anledning derom skeete Begjæring, er besluttet, at en Deel nye Arrester paa Communens Bekostning skulle bygges, hvilke efter løs Calcul ville udfordre en Capital af 10 a 12,000 Rbd., foruden Jnventariets Anskaffelse, hvilket man aldeles ikke engang har omtalt. Planen, efter hvilken man agter at opføre disse nye Arrester, ligesom at Repræsentantskabet maatte bemyndiges til paa Communens Vegne til dette Forehavende at optage et Laan indtil 12000 Rbd., hvorpaa aarligen med Rente skulde afdrages 6 pCt. indtil Gjælden er afbetalt til 4000 Rbd., som skulle henstaae uopsigelige, vil til det høie Collegium blive indsendt til Approbation. Denne af Repræsentskabet tagne Beslutning har vakt megen Misnøie i Communen, da man antager, og vel ikke uden Føie, at det maatte være Byen uvedkommende, at bygge nye Arrester for de Arrestanter, som fra forskjellige Jurisdictioner her i Amtet, og maaskee udenfor Samme fortiden allerede hensidde her og endnu skulle inddrages under den Undersøgelses-Commission, som fortiden her i Byen er nedsat, forsaavidt Arrestanterne ikke sortere under Aalborg Byes Jurisdiction. Man antager desforuden, at Antallet af de havende Arrester, til hvis Forbedring i de senere Aar ere anvendte saa betydelige Summer, ere tilstrækkelige til de Arrestanter, Byen er pligtig til at skaffe Arrester, men om ogsaa dette ikke var Tilfældet, formeente man, at en almindelig Beboelses-Gaard, hvilken man ikkun burde leie for den Tid den behøves, maatte kunne afgive sikkre Arrester nok til saadanne Arrestanter, hvilke man paa Grund af Mangel paa Arrester har ladet beholde deres Frihed i flere Aar. Erfaring har viist, at Byens Arrester i Mands Minde have været tilstrækkelige selv i den Tid, da Arrestanterne for Nibe By, Hornum, Fleskum, Aars og Sleth Herreder hen sadde her i Byen, forinden et eget Arrest-Locale til Brug for disses Jurisdictioner blev bygget i Nibe. En anden Grund, som man har hørt paaberaabe, den at de nuværende Arrester skulle være skadelige for Sundheden, modbevises tilstrækkeligen derved, at der i de sidste tre Aar ikkun ere døde tre af alle Arrestanterne her i Byen, og af disse have endog de to hængt sig, saa vi ere overbeviste om, at de nuværende Arresters Tilstand er saaledes, at ingen af Arrestanterne have havt saa gode og sunde Boliger imedens de vare paa fri Fod, som nu. "Man anseer det derfor uforsvarligt, at paabyrde Com men i en Række af Aar en ny aarlig Afgift af ca 700 Rbd., hvor Jndvaanerne paa Grund af at den ene Næringsvei for denne By gaaer tabt efter den anden, see en meget mørk Fremtid imøde, ligesom Communens pecuniaire Forfatning ikke kan kaldes anderledes end slet, saa at den alvorligen bør tænkes paa at formindske, men ikke at formere Byrderne for Samme, som allerede i høi Grad ere trykkende.